Consiliul Județean Dolj a câștigat, marți, procesul intentat de Ministerul Apărării Naționale, care a a solicitat anularea autorizaţiei de construire a depozitului Lidl pe motiv că se află în apropierea sistemului radar instalat la UM 01803L Cârcea.
"Admite recursul declarat de recurentul pârât Preşedintele Consiliului Judeţean Dolj. Admite recursul declarat de recurenta pârâtă LIDL ROMÂNIA SCS. Casează în parte încheierea din data de 13.09.2022 în ceea ce priveşte rămânerea în pronunţare asupra tranzacţiei încheiate în cauză. Casează încheierea din data de 20.09.2022 cu consecinţa casării şi a celorlalte încheieri recurate şi a sentinţei nr. 1640/2023 din 28.09.2022. Trimite cauza spre rejudecare primei instanţei. Definitivă. Pronunţată azi, 05.03.2024, prin punerea soluţiei la dispoziţia părţilor de către grefa instanţei", se arată în hotărârea Curţii de Apel Craiova.
Curtea de Apel Craiova este instanța care a judecat recursul formulat de părţi la decizia Tribunalului Dolj de anulare a autorizaţiei de construire.
În septembrie anul trecut, judecătorii de la Tribunalul Dolj au dispus anularea acestei hotărâri de construcții. Prin acea hotărâre, Lidl România era obligat să desfiinţeze lucrările de construcţii executate în baza acestei autorizaţii în termen de o lună de zile de la rămânerea definitivă a respectivei sentinţe.